Vodenbuhe
Vodenbuhe () su porodica slatkovodnih planktonskih račića iz infrareda  rašljoticalaca (lat.: Cladocera)

Opis i stanište 
Tijelo vodenbuha dugo je u prosjeku oko 1 milimetar. Imaju dvodijelnu hitinsku ljušturicu i izrazito razvijen drugi par ticala, u obliku grana, što služe za plivanje. Oba postrana sastavljena oka spojena su u jedno veće vrlo pigmentirano oko na sredini glave. Razmnožavaju se spolno i nespolno (partenogenezom). Raširene su u slatkim vodama, gdje se pretežno hrane algama, a same su gotovo najvažnija hrana mladih riba.

Vrste 
Od mnogih vrsta najpoznatije su obična vodenbuha (Daphnia pulex), velika vodenbuha (Daphnia magna) i Daphnia longispina.

Izvori

Vanjske veze 
Ostali projekti

Rakovi